איך זה להיות עץ
פעם שאלתי עץ -; "עץ, איך זה להיות עץ?"; "אתה וודאי מתלוצץ"- אמר העץ.; "לא ולא", אמרתי - "ברצינות גמורה,; זה טוב או רע?"; "רע?" תמה העץ. "מדוע?"; "ולא אכפת לך שאתה תקוע כל השבוע?"; "אינני תקוע, אני הרי נטוע"; "ולא מתחשק לך לפעמים ללכת לבקר חברים; או לראות מה נשמע במקומות אחרים?"; "אין לי כל צורך לנוד ולנוע.; ציפורים מזמרות לי באופן קבוע; פרפרים לי נושקים, מלטפת הרוח; ולנגד עיני כל האופק פתוח."; "ובלילה כשכולם ישנים - אז מה?"; "בלילה אני מאזין לדממה; ושומע; איך נושמת האדמה; איך פירות מבשילים; איך יורדים הטללים; ובתוך ענפי ישנים גוזלים ואני שומר על שנתם."; "אני אוהב אותך עץ" - אמרתי; והלכתי אל גני; ונטעתי לי עץ מול חלוני.; 